BASES REGULADORAS E CONVOCATORIA DE SUBVENCIÓNS DO PROGRAMA DE AXUDAS A COMUNIDADES DE USUARIOS DE AUGAS DA PROVINCIA DE PONTEVEDRA PARA O ANO 2024 (PROGRAMA +AQUA 2024)
ADMINISTRACIÓN LOCAL — Provincial — Deputación Provincial (Subvencións e axudas, 20/12/2023)

Tras oito anos nos que o anterior goberno provincial deixou de convocar as liñas de axudas económicas de acción comunitaria, logo da constitución da nova Corporación, o grupo de Goberno Provincial pretende corrixir esta situación e volver a retomar o seu apoio económico aos movementos asociativos veciñais, entre os que se inclúen as comunidades de usuarios de auga. A esta decisión contribúe o feito de ter constatado a forte implantación destas entidades na provincia e a necesidade de potenciar a acción de fomento neste eido, xa que tras oito anos nos que o anterior goberno descartou o fomento deste tipo de axudas, existe unha demanda moi importante de necesidades de investimento por parte destas entidades. Así se constata ao analizar a significativa presentación de solicitudes en liñas de axuda doutras administracións, nas que resulta patente que a provincia de Pontevedra é a que maior número de solicitudes presenta e tamén na que máis número de solicitudes quedan sen financiamento por mor das limitacións orzamentarias. Esta forte demanda de investimentos que se ve acrecentada pola aprobación do Real Decreto 3/2023, de 10 de xaneiro, polo que se establecen os criterios técnico-sanitarios da calidade da auga de consumo, o seu control e subministro. Ademais, nesta nova etapa, esta liña de acción pretende ser un instrumento para impulsar a cohesión territorial, a sostibilidade ambiental e a habitabilidade humana, desde un enfoque centrado, por primeira vez, nos obxectivos do reto demográfico. Por elo preténdese non só recuperar os programas de acción comunitaria, senón tamén impulsalos e fortalecelos renovando e modernizando o seu enfoque e centrándoo nas persoas, de maneira que se aliñen cos Obxectivos de Desenvolvemento Sostible da Axenda 2030, co Acordo de París sobre cambio climático ou coa Nova Axenda Urbana. Para este fin, defínense desde unha perspectiva de integración social, de modo que a acción institucional se centra en comunidades veciñais e espazos que son usualmente máis afectados pola desigualdade territorial: pequenas comunidades e áreas rurais; é dicir, que se pon o acento na necesaria vertebración do territorio e a xeración de sinerxías positivas principalmente nos ámbitos rurais e implicando directamente á propia veciñanza na construción do seu propio modelo de vida con parámetros de calidade, sostibilidade e equidade na prestación de servizos. Con tal fin, a Deputación vese na obriga de cubrir as necesidades das entidades veciñais e comunitarias activando unha liña de axudas a través do Programa +AQUA 2024, para comunidades de usuarios de auga, cos seguintes obxectivos xerais: De forma complementaria, esta liña de acción créase con un enfoque centrado tamén nos principios e obxectivos do reto demográfico, de xeito que contribúan a: A auga é o recurso natural máis importante, a base de toda forma de vida e o recurso básico para garantir a vida de todos os seres vivos do planeta. O acceso á auga, ao saneamento e á hixiene é un dereito fundamental e sen embargo, miles de millóns de persoas de todo o mundo seguen enfrontándose a diario a enormes dificultades para acceder a estes servizos máis esenciais. O crecemento económico tamén depende en gran medida da auga. É un factor vital para a produción, polo que a redución das súas existencias pode traducirse nunha desaceleración do desenvolvemento económico. Asegurar unha subministración suficiente e constante de auga nun contexto de crecente escaseza é esencial para alcanzar os obxectivos mundiais de alivio da pobreza. É vital tamén ampliar a subministración e a dispoñibilidade de auga onde se poida e corresponda. Isto inclúe investimentos en almacenamento, reciclaxe e reutilización da mesma. Estas intervencións deben ir acompañadas de políticas que promovan a eficiencia no seu consumo e melloren a súa distribución. A garantía de subministración pasa pola prevención, procurando unha maior eficiencia e responsabilidade na xestión e no uso das reservas hídricas, a identificación das zonas máis vulnerables, a promoción de actividades que animen a un uso eficiente e a un consumo responsable e as operacións estratéxicas no diagnóstico do sistema de abastecemento. En consonancia co Obxectivo de Desenvolvemento Sostible número 6 e debido a que a xestión da auga supón un reto que se prevé cada vez maior no contexto do cambio climático, a Axenda 2030 española no seu plan de acción xa recoñece a importancia deste recurso tan esencial e sitúa á xestión dos recursos hídricos nun papel destacado no marco das políticas públicas españolas. Día a día, os municipios da nosa provincia intensifican as accións de vixilancia e de control para a limitación do uso non prioritario da auga; pero aínda así, a situación real de abastecemento é preocupante en pequenos e medianos municipios. A pesar de que aínda son capaces de prestar o servizo de abastecemento domiciliario de auga potable, carecen da capacidade técnica e económica suficiente para garantir a subministración en certas circunstancias. A Lei 7/1985, de 2 de abril, reguladora das bases do réxime local (LRBRL), no seu artigo 26, regula os servizos que, como mínimo, deben prestar os concellos. A obrigatoriedade de tales servizos establécese en función da poboación do municipio, aínda que un conxunto de servizos que deben prestarse en todos eles, entre os que se inclúen o abastecemento de auga potable a domicilio. A atribución competencial básica realizada pola lei de bases refórzase na lexislación galega. Así, na Lei 5/1997, de 22 de xullo, de Administración local de Galicia, no artigo 80.2, l) que atribúe aos municipios competencias en materia de subministración de auga, e no artigo 81. a) no cal se recolle a obrigatoriedade de prestar en tódolos municipios os servizos de abastecemento domiciliario de auga potable. E no artigo 5 da Lei 9/2010, de 4 de novembro, de augas de Galicia, que atribúe aos concellos competencias en materia de abastecemento e establécese como servizo de prestación obrigatoria por todos os concellos, na liña da lexislación básica, o abastecemento domiciliario de auga potable e o seu control sanitario. Pola súa banda, as deputacións provinciais, teñen outorgadas segundo o artigo 36.1. b) da LRBRL, as funcións de cooperación e asistencia aos municipios, asegurando, especificamente naqueles de menor capacidade económica e de xestión, a prestación daqueles servizos municipais de carácter obrigatorio. Na mesma liña pronúnciase o artigo 82 da antedita lei 5/1997, de 22 de xullo dicindo que a prestación homoxénea dos servizos mínimos constitúe un obxectivo a cuxa consecución dirixiranse, preferentemente, as funcións asistenciais e de cooperación municipal das deputacións provinciais. No mesmo senso, a lei 27/2013, do 27 de decembro, de racionalización e sustentabilidade da Administración, posiciona ás deputacións provinciais como garantes da adecuada prestación dos servizos públicos de competencia municipal. Non obstante, ante a imposibilidade práctica de que as administracións xestionen directamente o abastecemento de auga a toda a poboación, existen instrumentos xurídicos para coxestionar esta obriga, sen prexuízo das competencias de control e tutela ou das medidas de fomento que se aproben para unha mellor prestación do servizo. Así, o artigo 81 do texto refundido da Lei de augas, aprobado polo Real decreto lexislativo 1/2021, do 20 de xullo, establece a obriga de que os usuarios da auga e doutros bens do dominio público hidráulico dunha mesma toma ou concesión estean constituídos en comunidades de usuarios. Este panorama, xa de por si complexo, complícase en maior medida á raíz da aprobación do Real Decreto 3/2023, de 10 de xaneiro, polo que se establecen os criterios técnico-sanitarios da calidade da auga de consumo, o seu control e subministración, mediante o que se incorporan as esixencias derivadas da Directiva (UE) 2020/2184, relativa á calidade das augas destinadas ao consumo humano. Esta complexidade na xestión, fai aconsellable e necesario adoptar medidas de fomento para facilitar que as comunidades de usuarios poidan implicarse na xestión da auga e sumar sinerxías coas administracións. Amais, a Lei de Administración local de Galicia (5/1997, de 22 de xullo) habilita nos seus artigos 255 e 256 ás asociacións de veciños para a defensa dos intereses xerais ou sectoriais dos veciños, sendo os concellos quen especificamente favorecerán o desenvolvemento daquelas que se constitúan. Nesa mesma liña, o artigo 72 da lei de bases (LRBRL) establece que as corporacións locais favorecen o desenvolvemento das asociacións para a defensa dos intereses xerais ou sectoriais dos veciños, facilítanlles a máis ampla información sobre as súas actividades e, dentro das súas posibilidades, o uso dos medios públicos e o acceso ás axudas económicas para a realización das súas actividades e impulsan a súa participación na xestión da Corporación nos termos do número 2 do artigo 69. A tales efectos poden ser declaradas de utilidade pública. Por outra parte, o artigo 15 da Lei 5/2021, de 2 de febreiro, de impulso demográfico de Galicia, dispón que as administracións públicas de Galicia promoverán a participación do terceiro sector social nas accións de impulso demográfico para fortalecer o recoñecemento e o exercicio efectivo dos dereitos sociais, mellorar o coñecemento e a cobertura das necesidades da poboación máis vulnerable e avanzar nunha sociedade cohesionada e inclusiva. E no artigo 18 establece que o sector público autonómico incorporará nas bases reguladoras das axudas e subvencións requisitos dirixidos a promover a implicación dos diferentes axentes na sustentabilidade demográfica e na cohesión territorial de Galicia, de modo que se favoreza, entre outras, a permanencia das persoas no lugar de residencia habitual ou a conciliación corresponsable. Por todo iso, ao ser a auga un recurso esencial e escaso tanto para a cidadanía como para o desenvolvemento económico de calquera sector, é preciso garantir o abastecemento de auga de calidade para consumo humano naquelas zonas que, por mor da seca, por carecer de sistemas axeitados e/ou pola deterioración das redes, se atopen en situacións de emerxencia, carestía ou ineficiencia na prestación do servizo; sendo este o motivo da necesidade desta liña de subvencións, mediante a cal a Deputación de Pontevedra se compromete a axudar a aquelas comunidades de usuarios de augas da provincia de Pontevedra legalmente constituídas e debidamente inscritos no rexistro público correspondente, con domicilio social na provincia de Pontevedra.1.1 Constitúe o obxecto destas bases a ordenación do procedemento aplicable para a concesión de subvencións, en réxime de concorrencia competitiva, no marco do programa de axudas a comunidades de usuarios de augas para o ano 2024 (+AQUA 2024), para sufragar os gastos destinados a mellorar, en termos cualitativos e cuantitativos, a calidade da auga e o estado das instalacións de captación, potabilización, abastecemento e almacenamento de augas de consumo das comunidades de usuarios de augas da provincia de Pontevedra, e convocar estas subvencións para o ano 2024 1.2 A finalidade das axudas é a de contribuír a mellorar a calidade de vida local e satisfacer as necesidades básicas da poboación a través do financiamento de actuacións que contribúan á mellora na prestación do servizo de abastecemento de auga para consumo humano e o seu control sanitario para contribuír á mellora do nivel de garantía deses sistemas en canto á calidade da auga.1.3 Actuacións subvencionables: Serán subvencionables os gastos derivados de investimentos ou actuacións que se realicen no período comprendido entre o 1 de xaneiro de 2024 ata o fin do prazo de execución regulado nestas bases, sempre que estean destinados á mellora da calidade da auga e do estado das instalacións de captación, potabilización, tratamento e almacenamento da auga nas traídas xestionadas polas comunidades de usuarios solicitantes a través dalgunha das seguintes intervencións: 1. Actuacións que supoñan a mellora, reforma ou reparación das infraestruturas e instalacións das traídas de auga comunitarias: 2. Actuacións de dixitalización, sostibilidade e eficiencia enerxética das instalacións e infraestruturas que impliquen unha mellora na xestión da auga: 3. No ámbito dos sistemas de tratamento da auga, serán subvencionables as seguintes actuacións: 4. No ámbito da legalización de novas concesións ou novación das existentes, serán subvencionables as seguintes actuacións: 5. No ámbito da calidade da auga subministrada, serán subvencionables as seguintes actuacións: 6. No ámbito das captacións, serán subvencionables as seguintes actuacións: 7. No ámbito das infraestruturas de almacenamento da auga antes da súa subministración, serán subvencionables as seguintes actuacións: En calquera caso, só serán subvencionables as actuacións operativas, é dicir, aquelas que conteñan os elementos necesarios para acadar a finalidade para a cal foron deseñadas. Todos os gastos deberán corresponderse con actuacións realizadas dentro do prazo de execución establecido nestas bases. Non serán subvencionables os gastos correntes das entidades, tales como material funxible, luz, auga, teléfono, alugueiros de locais e similares, nin tampouco vehículos e teléfonos móbiles, nin bens de alta gama que non xustifiquen expresamente a súa utilización preferente sobre outros dispoñibles no mercado. En ningún caso serán subvencionables os gastos sobre actuacións en novas infraestruturas e equipamentos ou sobre os xa existentes cando non estean amparados pola correspondente concesión. Os gastos notariais e rexistrais, así como os de redacción de memoria ou proxecto serán subvencionables se están directamente relacionados coa actividade subvencionada e son indispensables para a adecuada preparación ou execución da mesma. O importe subvencionable non poderá ser superior ao valor de mercado. Para estes efectos, os importes máximos subvencionables das operacións establecidas calcularanse tomando como referencia as tarifas vixentes ao momento da solicitude para o Seaga, que estarán publicadas no enlace http://www.epseaga.com/? q=gl/node/8 e na páxina web da Axencia Galega de Desenvolvemento Rural, agader. xunta. gal, en formato. bc3. As unidades de obra manterán todos os elementos unitarios que as conforman nas tarifas Seaga (man de obra, materiais, maquinaria, medios auxiliares, etc.), tendo en conta que: Todas as unidades de obra que non respecten o establecido nos parágrafos anteriores serán consideradas como non subvencionables. En ningún caso o importe unitario máximo subvencionable poderá ser superior ao valor dos prezos unitarios máximos indicados no punto anterior, nin se admitirán gastos que non garden unha relación directa coa actividade subvencionable. No caso de non atoparse referencias para unidades concretas, terase en conta o valor de mercado que comprobarán os servizos técnicos provinciais. A entidade solicitante deberá xustificar adecuadamente que a actuación está amparada pola correspondente concesión, se corresponde con algunha das actuacións subvencionables e se realiza integramente no territorio provincial, para o cal a Deputación solicitará cantos documentos e aclaracións considere pertinentes. De non considerarse suficientemente acreditado o cumprimento desta circunstancia, a Deputación poderá desestimar a solicitude, previa resolución motivada por parte do órgano competente. De conformidade co establecido no artigo 5 da Lei 38/2003, de 17 de novembro, xeral de subvencións (LXS) e do artigo 4 da Ordenanza xeral de subvencións da Deputación de Pontevedra (OXS), as axudas que se arbitren a favor das entidades beneficiarias no marco desta liña de axudas, para o programa de axudas a comunidades de usuarios de augas para o ano 2024 (+AQUA 2024), terán o carácter de subvencións e rexeranse pola seguinte normativa: De acordo co establecido na base 16.2 das Bases de execución do Orzamento para o exercicio 2024 e cumprindo co establecido no artigo 17 da LXS, o órgano competente para aprobar estas bases é a Xunta de Goberno da Deputación.1. Poderán solicitar as axudas reguladas nestas bases as comunidades de usuarios de augas coa finalidade de abastecemento para consumo humano, que teñan domicilio social na provincia de Pontevedra, estean legalmente constituídas e debidamente inscritas no rexistro público correspondente como titulares do aproveitamento das augas para o que solicitan a subvención, para a realización dos investimentos subvencionables en terreos ou inmobles da súa titularidade ou sobre os que dispoñan dun dereito de uso por calquera título válido cunha duración mínima de cinco anos.2. Para obteren a condición de beneficiarias, as comunidades de usuarios deberán cumprir, con anterioridade ao remate do prazo de presentación de solicitudes os seguintes requisitos: 3. Ningunha comunidade de usuarios poderá presentar máis dunha solicitude ao abeiro desta convocatoria de axudas, aínda que se refira a actuacións distintas. O incumprimento deste punto dará lugar á inadmisión das solicitudes presentadas en segundo lugar ou sucesivo lugar. A contía desta convocatoria de axudas ascende a un millón (1.000.000,00 €) de euros, financiados con fondos propios da Deputación con cargo ao orzamento provincial do exercicio 2024, imputable ás aplicacións orzamentarias 2024/942.4590.489.07, para gastos correntes, e 2024/942.4590.789.07, para gastos de investimentos reais. A distribución inicial dos créditos entre ambas aplicacións poderá ser modificada, co límite do importe global, de acordo coa proposta de concesión e previa tramitación da modificación orzamentaria que corresponda, debendo procederse á publicación destes cambios nos mesmos medios que a convocatoria. Unha vez que se aprobe a resolución de concesión non poderá modificarse dita distribución, sen prexuízo da posibilidade de ampliación do crédito segundo o disposto nos parágrafos seguintes. A contía inicial máxima poderá ampliarse como consecuencia da existencia de remanentes na convocatoria correspondente co Programa de acción comunitaria da provincia de Pontevedra (Plan Provincia Comunitaria 2024), financiado con cargo ás aplicacións 2024/942.4590.789.07. O incremento de crédito condicionase a existencia de crédito dispoñible como consecuencia da circunstancia referida e aprobación, no seu caso, da modificación orzamentaria correspondente. O órgano concedente deberá publicar a ampliación de crédito nos mesmos medios que a convocatoria sen que dita publicidade implique a apertura de prazo para presentación de novas solicitudes nin inicio de novo cómputo de prazo para resolver. No caso de que o importe destinado a esta convocatoria non se esgotase no momento da concesión, o crédito declarado dispoñible poderase empregar, de xeito adicional, para a concesión doutras subvencións a solicitudes en lista de agarda do Programa de acción comunitaria da provincia de Pontevedra (Plan Provincia Comunitaria 2024). De seguir existindo crédito dispoñible, a deputación poderá acordar a apertura de sucesivas convocatorias ata o esgotamento final do crédito. A axuda económica que se conceda poderá abarcar a totalidade do investimento solicitado cun máximo de DEZ MIL (10.000,00 €) euros e un mínimo de SEIS MIL (6.000,00 €) euros por entidade beneficiaria. Unicamente se concederá unha axuda por entidade. Aplicaranse os seguintes criterios e baremos para a valoración das solicitudes, que poderán obter un máximo de 80 puntos: Non se puntuarán as actuacións que teñan un encaixe residual, non significativo, en calquera das tipoloxías enumeradas, o que deberá xustificarse polos servizos técnicos provinciais e a Comisión de Avaliación. A estes efectos establécese como non significativas aquelas actuacións que non alcancen o 10% do valor total do orzamento presentado. As subvencións para cada actuación poderán alcanzar ata o 100% do orzamento, tendo en conta que a axuda non poderá superar o importe máximo asignado ao orzamento na solicitude. En todo caso, a entidade beneficiaria terá a obriga de asumir o cofinanciamento pola parte que exceda o importe da axuda. As actuacións e os investimentos subvencionables han de constituír o ámbito material de competencias das entidades beneficiarias que, se o consideran oportuno, poderán asignar recursos orzamentarios propios á mesma finalidade. O cumprimento destas circunstancias acreditarase mediante a achega da documentación necesaria correspondente, segundo o caso, e deberá estar referido, a máis tardar, con respecto á data de finalización do prazo de presentación de solicitude. A Deputación resérvase a potestade de requirir as aclaracións necesarias naqueles casos que non permitan dilucidar con claridade o seu cumprimento.1. A instrución do procedemento de concesión de subvencións correspóndelle á xefa do Servizo de Cooperación cos Municipios 2. A instrución do procedemento de concesión comprenderá as seguintes actividades ou fases: 3. A proposta de resolución definitiva non crea ningún dereito a favor do beneficiario proposto fronte á Administración mentres non se lle notifique a resolución de concesión. Unha vez notificada a resolución de concesión, entenderase aceptada polas entidades beneficiarias salvo que estas a rexeiten expresamente.4. As solicitudes que conteñan toda a documentación válida para a concesión das subvencións pero que non obteñan subvención por esgotarse o crédito dispoñible para este programa, quedarán en lista de agarda e poderán obter financiamento segundo o disposto na base Quinta. As solicitudes presentaranse debidamente cubertas, especificando a súa denominación concreta, o orzamento e o importe da subvención solicitada, obrigatoriamente por vía electrónica a través do formulario normalizado dispoñible na Sede electrónica da Deputación de Pontevedra ( https://sede.depo. gal ), de acordo co establecido nos artigos 14.2 e 16 da Lei 39/2015, do 1 de outubro, do procedemento administrativo común das administracións públicas (LPACAP). As ditas solicitudes deberán ser aprobadas mediante un acordo do órgano competente da entidade solicitante, que indique expresamente a finalidade concreta e a cantidade que se solicita, achegándose este acordo ou unha certificación acreditativa do acordo de aprobación. Para a presentación das solicitudes a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluíndo o DNI-e). O prazo de presentación das solicitudes de subvencións que se acollan a este programa será desde o día seguinte ao da publicación das bases e do extracto desta convocatoria no Boletín Oficial da Provincia de Pontevedra (BOPPO) e na Base de Datos Nacional de Subvencións (BDNS) e ata o 29 de febreiro de 2024. Para a tramitación dos procedementos consultaranse automaticamente os datos incluídos nas solicitudes: No caso de que as entidades interesadas se opuxesen ás devanditas consultas deberán indicalo no cadro habilitado na solicitude de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, poderáselles solicitar a presentación dos documentos correspondentes. As entidades solicitantes deberán presentar a solicitude normalizada, dispoñible na Sede electrónica da Deputación de Pontevedra, na que constan as seguintes declaracións responsables: Ademais, xunto coa devandita solicitude as entidades solicitantes deberán presentar a seguinte documentación: No caso de que algún dos documentos a presentar de forma electrónica superase os tamaños máximos establecidos ou tivese un formato non admitido pola Sede electrónica da Deputación de Pontevedra, permitirase a presentación deste de forma presencial dentro dos prazos previstos. A información actualizada sobre o tamaño máximo e os formatos admitidos pode consultarse na Sede electrónica da Deputación de Pontevedra. Calquera falsidade nos datos presentados dará lugar á perda da subvención concedida, ademais doutras medidas que para o caso poida arbitrar o organismo provincial. Non se concederán subvencións se non figuran no expediente todos os formularios e os documentos preceptivos recollidos nestas bases. En caso de defecto, erro ou ausencia na presentación da documentación á que se refire esta base, ou de incumprimento do previsto no artigo 68 da LPACAP, requiriráselle á entidade interesada que emende as faltas ou omisións no prazo máximo de dez (10) días hábiles, e indicaráselle que, se non o fai, se terá por desistida da súa solicitude, previa resolución que deberá ser ditada nos termos previstos no artigo 21 da citada lei. A falta de presentación da memoria valorada ou, no seu caso, do proxecto técnico non será considerado como un defecto emendable e operará como unha causa de exclusión. A comprobación do contido dos proxectos realizarana os servizos técnicos provinciais. Os anexos dispoñibles na Sede electrónica da Deputación Provincial de Pontevedra, https://sede.depo. gal, non serán obxecto de manipulación ou emendas. Poderanse utilizar modelos propios de certificacións que deberán respectar o contido exacto recollido nestas bases. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Dirección Electrónica Habilitada única, accesible desde a Sede electrónica da Deputación de Pontevedra ( https://sede.depo. gal ). As notificacións entenderanse practicadas no momento no que se acceda ao seu contido e rexeitadas cando transcorresen dez (10) días naturais desde a posta a disposición da notificación sen que se acceda ao seu contido. O sistema remitiralles ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación se considere plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. Se a solicitude non reunise os datos esixidos na convocatoria ou calquera dos previstos no artigo 66 da LPACAP, requiriráselle á entidade interesada, de conformidade co establecido no artigo 68 desta lei, que, nun prazo de dez (10) días hábiles, emende as faltas ou presente os documentos preceptivos, e indicaráselle que, se non o fai, se terá por desistida a súa solicitude, previa resolución que será ditada nos termos do artigo 21. Todos os trámites administrativos que as entidades interesadas deban realizar durante a tramitación deste procedemento faranse por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A Sede electrónica ten dispoñibles unha serie de modelos xenéricos que as persoas interesadas poden utilizar para realizar as xestións máis habituais durante a tramitación administrativa (representación, emenda da solicitude, alegacións, renuncia ou recursos, entre outras). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros modelos específicos. Os modelos xenéricos poderán descargarse para anexalos a unha solicitude ou para levar a cabo trámites sobre outros expedientes e presentalos electronicamente. No formulario deberá indicarse, no seu caso, o procedemento para o que se está a realizar o trámite. Os modelos están dispoñibles en: https://sede.depo. gal/web/public/dynamic/catalogo/tramitesxenericos. As actuacións deberán estar executadas e xustificadas na súa totalidade o 30 de novembro de 2024. Este prazo só poderá ser prorrogado, por un máximo de tres (3) meses, previa solicitude debidamente motivada da entidade beneficiaria naqueles casos en que se acredite o cumprimento dalgún dos seguintes requisitos: A estes efectos, a prórroga será acordada individualmente para cada entidade e deberá aprobarse polo órgano competente da Deputación con anterioridade ó vencemento do prazo inicial. En atención ó anterior, a solicitude de prórroga deberá formalizarse antes do 15 de novembro de 2024. No caso de non estar aprobada a prórroga na data de vencemento dos prazos de execución e xustificación, considerarase denegada. A Deputación Provincial poderá inspeccionar a execución das obras obxecto deste plan e as actuacións realizadas cando o considere oportuno, así como formular as observacións que estime pertinentes. As entidades beneficiarias, en conformidade co disposto nestas bases, estarán obrigadas a cumprir o establecido no artigo 11 da Lei 9/2007, de 13 de xuño, de subvencións de Galicia (LSG), en particular: As entidades beneficiarias deberán darlle a adecuada publicidade ao financiamento por parte da Deputación de Pontevedra para as actuacións subvencionadas. Para estes efectos deberán: Correspóndelle ao Departamento de Comunicación Institucional dar as instrucións que se deben seguir no relativo á imaxe institucional. Para estes efectos, en www.depo. gal atópanse os modelos normalizados dos carteis e outras formas de publicidade que deben incluírse nos investimentos. Todas as actuacións deberán estar xustificadas na data 30 de novembro de 2024. A xustificación da subvención realizarase coa achega de xustificantes de gasto, certificacións, facturas e a demais documentación xustificativa, segundo o previsto nesta base. E en todo caso coa seguinte documentación: As entidades beneficiarias estarán obrigadas ao pagamento dos gastos do proxecto subvencionado unha vez executados e, en todo caso, no prazo máximo dun mes desde a percepción do ingreso correspondente á subvención concedida. A estes efectos, as entidades beneficiarias deberán achegar, no prazo máximo de dous meses desde a percepción do ingreso, o xustificante bancario acreditativo do pagamento das facturas presentadas, debidamente identificado. Non se admitirán pagamentos en efectivo nin mediante cheque bancario. No caso de non achegarse no prazo indicado este xustificante ou facelo de forma incompleta, requiriráselle para a súa correcta presentación no prazo de quince días. Este aspecto será obxecto de comprobación polo centro xestor, así como nas actuacións de control financeiro, constituíndo, en caso de incumprimento, causa de reintegro polo importe da factura pagada fóra de prazo. A documentación xustificativa deberá cumprir as esixencias establecidas na normativa vixente en cada momento e de modo particular o disposto no Real decreto 1619/2012, de 30 de novembro, polo que se aproba o Regulamento que regula as obrigas de facturación. A xustificación da difusión da colaboración económica da Deputación axustarase ás normas segundo o indicado na base décimo cuarta sobre obrigas dos beneficiarios e nesta mesma base. Os certificados sobre publicidade indicarán os medios nos que se lle deu difusión e, no seu caso, achegarase a acreditación gráfica. A Deputación poderá requirir ás entidades beneficiarias para que acheguen cantos datos, documentos complementarios e aclaracións resulten necesarios para a correcta verificación da xustificación presentada e a comprobación da execución do proxecto subvencionado. A documentación xustificativa será comprobada polos servizos de Cooperación e Intervención da institución provincial. As actuacións realizadas estarán sometidas á comprobación explícita da execución dos investimentos por parte dos servizos técnicos da Deputación provincial, que verificarán as certificacións de obras e facturas remitidas. Esta comprobación material do investimento é un requisito imprescindible do que debe quedar constancia no expediente xustificativo. En todo caso, a Deputación, en virtude das facultades que ten atribuídas, resérvase as facultades de inspección e comprobación das obras en calquera momento. A este fin, as entidades beneficiarias, a requirimento da Deputación, estarán obrigadas a comunicar as datas de inicio e fin das actuacións subvencionadas. Todas as actuacións deberán estar executadas na data sinalada na base décimo terceira e deberán xustificarse no prazo indicado nesa mesma base. O incumprimento destes prazos dará lugar á perda do dereito a cobrar total ou parcialmente a subvención. O pago ás entidades beneficiarias do importe da subvención realizarase á vista dos xustificantes de gasto, certificacións, facturas e demais documentación xustificativa, segundo o previsto nestas bases. O pagamento das subvencións efectuarase previa comprobación por parte dos servizos de Cooperación e Intervención e dos servizos técnicos provinciais de que se realizou o gasto para o fin e polo importe subvencionado e, ademais, de que se cumpriu a finalidade e o obxecto da subvención. Unha vez realizados todos os trámites para efectuar as comprobacións oportunas, o órgano competente da Deputación ditará resolución na que se aprobará a xustificación e procederase a librar o pagamento da axuda, sen prexuízo do cumprimento da obriga de achegar, no prazo máximo de dous meses desde a percepción do ingreso, o xustificante bancario acreditativo do pagamento das facturas presentadas, debidamente identificado, de conformidade co disposto na base décimo quinta. En ningún caso o menor custo de execución do proxecto subvencionado pode supoñer unha execución deficiente deste, e a entidade beneficiaria da subvención debe cumprir as condicións da concesión e a finalidade ou obxectivos para os cales se lle concedeu a axuda. As subvencións que se concedan no marco destas bases son incompatibles con outras subvencións, ingresos ou axudas para a mesma finalidade, procedentes de calquera outra Administración, ente público ou privado estatal ou internacional. Procederase ao reintegro e/ou perda do dereito de cobro, total ou parcial, das subvencións outorgadas, en conformidade con estas bases, nos termos fixados na normativa de subvencións e, de modo particular, nos artigos 36 e seguintes da LXS. Serán causas específicas de perda do dereito de cobro ou reintegro, total ou parcial, das subvencións outorgadas, ademais das xerais, as seguintes: Contra o acordo de aprobación destas bases, que lle pon fin á vía administrativa, poderase interpoñer un recurso potestativo de reposición ante o mesmo órgano que o ditase no prazo dun (1) mes a partir do día seguinte ao desta publicación (artigos 123 e 124 da LPACAP), ou ben directamente un recurso contencioso-administrativo ante o Xulgado do Contencioso-Administrativo de Pontevedra, de acordo co disposto no artigo 8 da Lei 29/1988, de 13 de xullo, reguladora da xurisdición contencioso-administrativa. Todo iso no prazo establecido no artigo 46 desta lei, sen prexuízo de que se poida utilizar calquera outro recurso que se estime conveniente. Estas bases reguladoras publicaranse no BOPPO e en https://sede.depo. gal. Por outra parte, de conformidade co previsto nos artigos 17.3. b) e 20.8. a) da LXS, remitiráselle o texto da convocatoria á BDNS para a súa publicación nela, que será a que lle dea traslado do seu extracto ao BOPPO. Os datos persoais obtidos nestes procedementos serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que as persoas interesadas declaren nas súas solicitudes para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “Normativa aplicable” dispoñible na ficha de procedemento en https://sede.depo. gal e o consentimento das persoas interesadas. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercer outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Todos os modelos normalizados para solicitar estas subvencións estarán dispoñibles na Sede electrónica da Deputación, https://sede.depo. gal